Diari Oficial de la Generalitat Valenciana


Sumari del DOGV 8751, del 28-02-2020 (2020/732)

Notificació de la sentència dictada en el procediment ordinari número 625/2018.
-------------------------------------------------------------------------------

### Dades del document

Número de DOGV
:   8751

Data del DOGV
:   28-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/732


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el procediment ordinari número 625/2018. [2020/732]  
Procediment: judici verbal (desnonament falta pagament-250.1.1) [JVD]-000625/2018-F.  
Demandant: Luri 6 Sociedad Anónima Sociedad de Inversión Inmobiliaria.   
Procuradora: Elia Peña Chorda  
Demandat: Hassan Lamhandi.  
  
Jesús Mario Abat Gallego, lletrat de l'Administració de justícia d'aquesta ciutat i del seu partit, faig saber que, en el judici a què es fa referència més amunt, s'ha dictat la sentència que té l'encapçalament i la dispositiva que literalment són com segueix:  
  
«Sentència número 54/2019  
Castelló, 13 de març de 2019.  
Carolina del Carmen Castillo Martínez, magistrada jutgessa titular del Jutjat de Primera Instància número 4 de Castelló i del seu partit, he vist aquestes actuacions de judici verbal número 625/2018 F, promogudes per LURI 6, SA, Sociedad de Inversión Inmobiliaria, representada per la procuradora dels tribunals Elia Peña Chordá i defensada per la lletrada Maria García Aguado, en substitució de la qual actua Pilar Hernández Mena, contra Hassan Lamhandi (en rebel·lia).  
  
Dispositiva  
Primer. Estime íntegrament la demanda interposada per Luri 6, SA, Sociedad de Inversión Inmobiliaria, i, en conseqüència:  
Segon. Declare resolt el contracte d'arrendament que vincula les parts sobre l'immoble siti al carrer Alfred Giner Sorolla, número 1, pis primer, lletra D i plaça de garatge número A-25, per expiració del termini pactat, i ordene el desnonament, com també la condemna a Hassan Lamhandi de deixar l'immoble lliure, vacu i a la disposició del propietari, amb l'advertència que en serà llançat si no ho efectua, així com a abonar a la part actora la quantitat de 364,27 euros, en concepte de danys i perjudicis, quantitat que es correspon amb la de l'últim rebut impagat en concepte d'ús indegut de l'habitatge sense títol just (maig de 2018), així com els danys econòmics que es continuen generant fins a la recuperació efectiva de la possessió de l'habitatge, en concepte de quantitats indemnitzatòries per ús indegut de l'habitatge sense títol just, a raó d'aquesta mateixa quantitat mensual més els interessos legals que produïsca aquesta quantitat des que la sentència de desnonament siga ferma, més l'interés legal incrementat en dos punts des de la data de la resolució que pose fi a aquesta causa i fins al pagament complet.  
  
Tercer. Pertoca imposar les costes generades en la instància a la part demandada.»  
Atés que es desconeix el domicili o la residència actuals de la part demandada, Hassan Lamhandi, de conformitat amb el que disposa l'article 497 de la Llei 1/2000, d'enjudiciament civil, ordene la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la sentència esmentada.  
  
  
Castelló, 23 de gener de 2020.- El lletrat de l'Administració de justícia: Jesús Mario Abat Gallego.